Toxunmaq istədiyim digər məsələ sosial yardımlarla bağlıdır. Fazil bəy də öz çıxışında bu məsələyə toxundu. Elmira xanım, bizim yüzlərlə vətəndaşımız var ki, sosial yardım almağa potensial namizəd olduqları halda müəyyən səbəblər ucbatından bu sosial yardımları ala bilmirlər. Xahiş edirəm, vətəndaşlarımızın bu istiqamətdə ərizə və müraciətlərinə bundan sonra diqqətlə yanaşasınız.